text: Bil brændte i nattelivet
  15 marts 2015 kl. 08.45
  En bil brændt af på Simmerstedvej i Haderslev. Politiet har haft hunde ude at lede efter gerningsmændene.
  Klokken 03.25 er en borger i Haderslev på vej hjem fra byen, da han ser en Mitsubishi brænde ved jernbaneoverskæringen på Simmerstedvej.
  Vidnet ser to personer en mand og en kvinde løbe væk fra den brændende bil og ud langs jernbaneskinnerne, og kontakter politiet.
  Politiet sender en hundepatrulje ud for at lede efter de to gerningsmænd, men vagtchefen ved Syd- og Sønderjyllands Politi Søren Strægaard siger til TV SYD, at det ikke lykkedes at finde dem.
  